Afturbeygt fornafn

Afturbeygða fornafnið  er fornafn sem er ekki til í nefnifalliHugtakaskýringar - Málfræði heldur beygist það bara í aukaföllum (þolfalli, þágufalli og eignarfalli) og vísar það til frumlagsins í setningunni.

Afturbeygða fornafnið í mörgum tungumálum
Í íslensku
Aðeins er til eitt afturbeygt fornafn í íslensku eða orðið sig. Beygist það eins í öllum kynjum (hún elskar sig, hann elskar sig, það elskar sig) og báðum tölum (hann stöðvaði sig, þeir stöðvuðu sig).

Afturbeygðu fornöfnin eru stundum flokkuð svona:Fornöfn
 Afturbeygt persónufornafn: sig
 Afturbeygt eignarfornafn: sinn
 Samsett afturbeygt fornafn: sjálfan sig

 Eintala og fleirtala    Nefnifall (hann/hún/það/þeir/þær/þau) Þolfall sig Þágufall sér Eignarfall sín

Dæmi
Afturbeygða fornafnið vísar aftur til þriðju persónu sem áður hefur verið tiltekin og af því er nafn þess dregið; 
Hann talar um sig. (kk. et.)
Þeir tala um sig. (kk. ft.)
Stúlkan flýtti sér heim. (kvk. et.)
Þær flýttu sér heim. (kvk. ft.)
Barnið naut sín. (hk. et.)
Börnin nutu sín. (hk. ft.)

 „Afturbeygða eignarfornafnið“ 
Sumir málfræðingar telja eignarfornafnið sinn eiga heima í flokki afturbeygðra fornafna þar eð það vísar aftur til þriðju persónu. Þessi skilgreining er umdeild og á sér ekki hefð í íslenskri málfræði. Sinn er þó stundum kallað „afturbeygt eignarfornafn“.

  Eintala Fleirtala       nefnifall sinn sín sitt sínir sínar sín þolfall sinn sína sitt sína sínar sín þágufall sínum sinni sínu sínum sínum sínum eignarfall síns sinnar síns sinna sinna sinna

Í latínu
Aðeins er til eitt afturbeygt fornafn í latínu og er það orðið se. Beygist það í öllum föllum nema nefnifalli og ávarpsfalli. 

 Eintala og fleirtala    Nefnifall (is/ea/id/eī/iī/eae/ea) Ávarpsfall (is/ea/id/eī/iī/eae/ea) Þolfall sē, sēsē Eignarfall suī Þágufall sibi Sviptifall sē, sēsē Staðarfall sē, sēsē

Dæmi
 per se (í sjálfu sér, út af fyrir sig)

Tengt efni
 Persónufornafn

Tilvísanir

Flokkur:Málfræði
Flokkur:Fornöfn